ועדת הכלכלה, כנסת 16, פרוטוקול מספר 394, 2005-03-23 14:40

אמנון כהן: אני מתכבד לפתוח את ישיבת הוועדה.

אמנון כהן: על סדר היום פרק י"ג – שונות, סעיף 53 – בעניין הגנת החוף במתחם בתי המלון בחמי זוהר, מתוך הצעת חוק המדיניות הכלכלית לשנת הכספים 2005 (תיקוני חקיקה), התשס"ה-2004.

אבשלום וילן: בהצבעות בנושאים ספציפיים, כאשר הדיון כבר התקיים, מקובל שלא יכולים להיכנס לוביסטים ואינטרסנטים, אלא רק פקידי ממשלה וחברי כנסת.

אמנון כהן: הנושא נדון כאן בוועדה.

אמנון כהן: ביקשתי לכלול בו סעיף נוסף, אולם הבנתי שהסעיף הזה מסובך והממשלה טענה שזה נושא חדש ושהיא תמשוך את החוק.

אמנון כהן: כיושב-ראש ועדה אני כמובן לא רוצה שהמלונות באזור ים המלח ייפגעו.

אמנון כהן: הם צריכים הגנה רצינית מכיוון שהמפלס עולה כל שנה ב-20 סנטימטרים.

אמנון כהן: יחד עם זאת, ביקשנו שמעבר להצעה שהועברה לוועדה להצבעה, משרדי הממשלה הנוגעים בדבר – משרד הפנים, משרד האוצר ומשרד ראש הממשלה – יציגו תוך 60 ימים לוועדת הכלכלה תוכנית שיגבשו להגנת החוף ותחזוקתו באזור נווה זוהר, וזה הוסכם בתיאום עם משרדי הממשלה.

אמנון כהן: כלומר, כאן אנחנו פותרים את הבעיה רק באזור אחד ועדיין עלולה להיות בעיית הצפה קשה באזור נווה זוהר ובישוב נווה זוהר.

אמנון כהן: הוועדה מבקשת לקבל מהממשלה פתרון לנושא הזה, שיכלול גם את דרכי המימון וחלוקת המימון לביצוע הפעילויות הללו.

אמנון כהן: אנחנו מבקשים שתוך 60 ימים תציגו לנו את הפתרונות.

אמנון כהן: רציתי להגיש הסתייגות במליאה, אך לא אעשה זאת.

אמנון כהן: אני מבקש שהממשלה תדון גם על חלוקת התקציב בפרויקט הבא שרוצים לממן ותגיש לנו תבנית חלוקה שונה לגמרי.

אמנון כהן: לא שהאוצר ייתן 50% מהמימון כאשר המועצה המקומית, המפעלים והמלונות ייתנו כל אחד שישית מהמימון.

אמנון כהן: המפעלים הם שמזהמים את האזור ולכן לדעתנו המימון צריך להיות: 50% מפעלי ים המלח, 1/6 משרד האוצר, 1/6 המועצה המקומית, ו-1/6 בתי-המלון או כל שותף אחר.

אמנון כהן: אבל רוב העלות צריכה להיות מוטלת על מפעלי ים המלח.

אמנון כהן: אנחנו מבקשים שזה יילקח בחשבון ושהפתרון יובא לוועדת הכלכלה תוך 60 יום.

אמנון כהן: אם הממשלה מסכימה לכך, נצביע על הצעת החוק כפי שהיא.

אמנון כהן: אנחנו לא רוצים לעכב את הצעת החוק, צריך לקדם אותה.

אמנון כהן: צריך להגן על המלונות באזור ים המלח, אנחנו מברכים על כך.

דוד טל: אדוני היושב-ראש, אני רוצה לשמוע הצהרה של משרד האוצר.

דוד טל: סברתי שמפעלי ים המלח צריכים לשלם יותר מ-50%, אבל היושב-ראש קבע 50% ואני מוכן לקבל את ההסדר הזה.

דוד טל: אני מבקש שאנשי האוצר יצהירו כאן לפרוטוקול.

דוד טל: אחרת, זה משנה את אופן ההצבעה שלי על הצעת החוק הזאת.

דוד טל: אין מקום שאנחנו נממן מהקופה הציבורית את מה שמפעלי ים המלח צריכים לממן.

רוחמה אברהם-בלילא: יש כאן בעלויות פרטיות.

דוד טל: אני מבקש את עזרת אנשי האוצר.

דוד טל: אם לא יצהירו כך, אעשה כל אשר לאל ידי כדי להפיל את ההצעה הזאת.

אמיר לוי: הנושא עלה בדיון הקודם והתייחסנו אליו בשני היבטים.

אמנון כהן: לא רצינו להכניס את זה אל תוך החוק כהסתייגות כי אמרנו שאנחנו סומכים עליכם שתעשו עבודה כשורה.

אמיר לוי: אני רוצה להתייחס לשני נושאים.

אמיר לוי: בנושא ההגנות של בתי המלון, בשני המתחמים, נעשית עבודה יסודית מאוד וארוכת שנים על-ידי ועדת היגוי של משרד התיירות, בראשות מנכ"ל משרד התיירות.

אמיר לוי: יושבים שם נציגים מהמועצה האזורית, מבתי המלון וממפעלי ים המלח.

אמיר לוי: הובאו לא מעט מהנדסים וכלכלנים שערכו בדיקות ונמצאו פתרונות מסוימים.

אמיר לוי: אחת הסוגיות שהיו על שולחן הדיונים היא איך לממן את זה.

אמיר לוי: כדי להכריע איך לממן את זה היינו צריכים להתייחס לסוגיית הנזק, מי גרם לנזק.

אמיר לוי: בסופו של דבר, לפחות בשלב א'1 ו-א'2, כלומר הקמת הסוללה והגבהתה – ואני לא מדבר על הפתרון ארוך-הטווח – הוחלט שהחלוקה תהיה: חצי המדינה, שישית מפעלי ים המלח, שישית בתי המלון, ושישית המועצה האזורית, מבלי להיכנס לשאלת האחריות.

1028: כאשר אתה אומר: שישית המועצה האזורית – מדובר ב-100 מיליון שקלים.

1028: מאיפה הם יביאו את זה?

אמנון כהן: חבר הכנסת בנלולו, נשאיר את זה כך, שהמים יציפו את האזור?

רוחמה אברהם-בלילא: לא.

1028: אם נקבל כאן הצעה שהרשות המקומית תממן שישית, ראש המועצה יגיד לך: תהפוך אותי לכל הכיוונים, לא רק 100 מיליון שקל אלא אין לי גם 10 מיליון שקל לתת.

אמנון כהן: הם דיברו ביניהם והגיעו להסכמות.

דוד טל: אדוני היושב-ראש, אני חושב שיש לך טעות.

דוד טל: אנחנו מדברים כעת על חלוקת העלות, מי יישא באיזו עלות.

דוד טל: אנחנו אומרים שמי שצריך לשאת בזה זה לא הקופה הציבורית, לא החולים, לא המסכנים, לא הנכים, לא העניים.

אמנון כהן: דיברנו על זה כבר ואתה חוזר על כך 80 פעמים.

דוד טל: אחזור על זה עוד פעם.

אבשלום וילן: אני מבקש שנעבוד באופן יעיל.

אבשלום וילן: הנימוקים הושמעו, האוצר ענה.

אבשלום וילן: צריך לגשת להצבעות.

אבשלום וילן: לא פותחים את הדיון מחדש.

רוחמה אברהם-בלילא: מה העלות הכוללת של הפרויקט?

אמיר לוי: לטווח הארוך – לא ברור.

רוחמה אברהם-בלילא: הממשלה משתתפת ב-40 מיליון שקל?

אמיר לוי: 40 מיליון שקל עבור השלב הראשון של הקמת הסוללה.

אמנון כהן: אני לא פותח את הדיון.

אמנון כהן: יש החלטה שניסחנו יחד אתכם.

אמנון כהן: תוך 60 ימים אנחנו מבקשים שתביאו לנו פתרונות, אבל לפחות לקראת העתיד אני רוצה להבטיח שהמקום הזה יהיה מטופח ושתהיה תוכנית כוללת, בשיתוף פעולה עם כל הנוגעים בדבר.

אמנון כהן: תענה לי אם כן או לא.

אמנון כהן: אם לא, ניכנס לדיון מעמיק בחוק, או שתמשוך את החוק.

אמיר לוי: אני רוצה להתייחס לסוגיית נווה זוהר.

אמנון כהן: אין מה להתייחס, סיכמנו את הדברים והנוסח הזה מקובל.

אמנון כהן: אני לא רוצה לפתוח את הדברים כעת.

אמיר לוי: אני לא יכול להגיד כן או לא כי זה מורכב קצת יותר.

אמנון כהן: אתה לא יכול להגיד לא.

אמנון כהן: זה הסיכום.

אמנון כהן: אם תגיד לא, תצטרך למשוך את החוק.

אמנון כהן: סיכמנו דברים ותעמדו בסיכום.

אמנון כהן: אני לא פותח את הדיון.

אמנון כהן: אם נפתח עכשיו, יעלו כאן אלף שאלות.

אמיר לוי: אני לא פותח כלום אלא רק רוצה להבהיר.

אמיר לוי: תן לי דקה.

אמיר לוי: בדיון הקודם עלתה סוגיית נווה זוהר, ואחר-כך קיימנו על כך ישיבה עם יושב-ראש הוועדה.

אמיר לוי: אמרנו, גם בדיון וגם ליושב-ראש, שאנחנו לא מכירים את הסוגייה הזאת, לא בחנו אותה מעולם, לא יודעים אם יש בעיה, וככל שקיימת בעיה – לא יודעים מה עומק הבעיה ומי גורם לה.

אמיר לוי: התחייבנו בפני היושב-ראש שאנחנו, ביחד עם משרד הפנים, שהוא המשרד האחראי על רשויות מקומיות ומועצות אזוריות, ומשרד ראש הממשלה, שמן הסתם מעורב בסוגיות מהסוג הזה, נשתדל לבחון את הסוגייה עד לדיון שיתקיים בעוד 60 יום, ולהגיד אם יש שם בעיה ומי גורם לבעיה.

אמיר לוי: מעבר לזה, אני לא יכול להתחייב.

אמיר לוי: אבל אני יכול להתחייב שנשתדל לבחון את הסוגייה הזאת, שאנחנו לא מכירים בכלל, בניגוד לסוגיית בתי המלון שנבחנה.

רוחמה אברהם-בלילא: יש כאן התנגדות לעיקרון, לבסיס, על אופי החלוקה של העלויות, על הנשיאה בנזק.

רוחמה אברהם-בלילא: אתה אומר שאתה לא מכיר את הסוגייה.

אמיר לוי: לגבי בתי המלון או לגבי נווה זוהר?

אמיר לוי: אלה שתי סוגיות שונות.

רוחמה אברהם-בלילא: לא משנה.

רוחמה אברהם-בלילא: במקרה אחד יש גורם פרטי א', ובמקרה שני יש גורם פרטי ב'.

רוחמה אברהם-בלילא: כרגע יש התנגדות לנוסחה שנקבעה כאן, לחלוקה של 100 האחוזים.

רוחמה אברהם-בלילא: על כך לא ענית.

רוחמה אברהם-בלילא: אתה אומר שאתה מקים ועדה שתבדוק את הסוגייה – בסדר, הגיע הזמן.

אמנון כהן: אבל זה שייך לחוק קודם, לא לחוק הזה.

אמנון כהן: זה חוק קיים.

אמנון כהן: כשסיכמו עם בתי המלון שיפעלו שם המדינה אמרה שבתי המלון ייפתחו והמדינה ערבה לתת להם ביטחון.

אמנון כהן: כרגע זה לא עולה בהצעת החוק.

לאה ורון: זה עבר בוועדת הכספים בחוק ההסדרים הקודם (2002).

רוחמה אברהם-בלילא: אז זה לא קשור לרעש התקשורתי שהיה עכשיו?

דוד טל: אני חושב שזה כן קשור.

אמנון כהן: אנחנו אומרים שההסדר שנעשה אז לא טוב, ולכן ביקשתי שכאשר מדברים על הפיתוח החדש, לקראת העתיד, יילקח בחשבון הצורך בחלוקה חדשה של העלויות, כי לא רציתי לגעת במה שהוחלט כבר.

דוד טל: זה ממש לא בסדר, מפני שהאוצר עומד על שלו, שמפעלי ים המלח, המפעלים שזוכים ברווחים, ישלמו הכי פחות, ומי שצריך לשלם זה הקופה הציבורית.

דוד טל: הקופה הציבורית היא הקופה של כולנו.

רוחמה אברהם-בלילא: הוא לא עמד על כך.

רוחמה אברהם-בלילא: הוא אמר שבעוד חודשיים הוא ייתן תשובות.

אמיר לוי: אני לא יודע לבחון את מה שמשרד התיירות בוחן.

אמיר לוי: אני יודע להעמיד להם משאבים, לשתף איתם פעולה.

אמיר לוי: אנחנו נפנה ונעדכן אותם שהוועדה מבקשת לבחון את הבעייתיות, אבל בסוף יש גורם מבצע.

אמיר לוי: אם יהיה צורך להעמיד יועצים בשביל לבחון את הסוגייה, גם לזה ניתן תמיכה וסיוע.

אמיר לוי: אבל בסוף יש משרד מבצע.

אמיר לוי: אני לא יכול לבוא במקום משרד מבצע, כמו שאני לא יכול לבוא במקום משרד התיירות.

אמנון כהן: איך אתה מבצע עכשיו?

אמנון כהן: איך תיאמת עם משרד הפנים?

אמיר לוי: את ההחלטה המונחת כאן תיאמתי עם משרד התיירות.

אמנון כהן: כמו שתיאמת את זה, תתאם גם עם אחרים תוך 60 ימים.

אמנון כהן: אדוני נציג משרד האוצר, מבחינתי אתה הבוס של כל הכסף של המדינה ואני מבקש שתטפל מול כל משרד רלוונטי.

אמנון כהן: אם יהיה לך קושי, נדבר.

אמנון כהן: אם אתה ברוגז עם שר הפנים או משהו כזה, אעזור לך.

אמנון כהן: אבל אתה המנווט ותביא תוך 60 ימים את ההצעות האלה לשולחן הוועדה, כולל כל מה שהעליתי בפניך.

אתי בנדלר: אין כמעט שינויים, פרט לשינויי נוסח קטנים לעומת הנוסח הכחול, אבל יש הסתייגויות.

אתי בנדלר: יש הסתייגות מהותית מאוד שדנה בדיוק בנושא שדובר עליו כאן כעת.

אבשלום וילן: אני מייצג כאן את ההסתייגות של חבר הכנסת רן כהן.

אתי בנדלר: אם זה הסתייגות מהותית, חייבים להצביע עליה כאן, ואם היא לא מתקבלת היא הופכת להיות הסתייגות.

אבשלום וילן: ההצעה של חבר הכנסת רן כהן, שבא אתי בדברים והתחייבתי להעלות אותה כאן, היא על המימון.

אבשלום וילן: אני לא מציג את הארגומנטציה.

אבשלום וילן: כל הטיעונים הועלו על-ידי חבר הכנסת דוד טל.

אבשלום וילן: ההצעה היא כדלקמן: "בסיפה של סעיף 53, בסעיף 22, במקום סעיף קטן (ב) יבוא: 'חברת מפעלי ים המלח תישא ב-2/3 מהעלות, אוצר המדינה ב-1/9 מהעלות, המועצה האזורית ב-1/9 מהעלות, ובתי המלון ב-1/9 מהעלות'.

אבשלום וילן: " כלומר, 2/3 מפעלי ים המלח, וב-1/3 הנותר מתחלקים האוצר, המועצה האזורית ובתי המלון.

דוד טל: אני רוצה להצטרף להסתייגות הזאת.

אמנון כהן: מי בעד ההסתייגות של חבר הכנסת רן כהן?

אמנון כהן: בעד ההסתייגות של חה"כ רן כהן לסעיף 53 – 4 נגד – 6 נמנעים – אין ההסתייגות של חה"כ רן כהן לא נתקבלה.

אמנון כהן: ההסתייגות נפלה.

אמנון כהן: היא תעלה למליאה, בשמם של חברי הכנסת רן כהן, אבשלום וילן, דוד טל ואילן ליבוביץ.

אמנון כהן: מי בעד הצעת חוק המדיניות הכלכלית לשנת הכספים 2005 (תיקוני חקיקה), התשס"ה-2004, פרק י"ג – שונות, סעיף 53 – בעניין הגנת החוף במתחם בתי המלון בחמי זוהר?

אמנון כהן: בעד סעיף 53 (בענין הגנת החוף במתחם בתי המלון בחמי זוהר) בפרק י"ג (שונות) בהצעת חוק המדיניות הכלכלית לשנת הכספים 2005 (תיקוני חקיקה), התשס"ה-2004 – 7 נגד – 3 נמנעים – 2 הסעיף נתקבל.

אמנון כהן: הצעת החוק נתקבלה.

אמנון כהן: תודה רבה.